తాజావార్తలు
హార్దిక్‌ కన్నా స్టొయినిస్‌ మెరుగు: హెడేన్‌
ముంబయి: టీమిండియా యువ ఆల్‌రౌండర్‌ హార్దిక్‌ పాండ్య కన్నా ఆసీస్‌ ఆటగాడు మార్కస్‌ స్టొయినిస్‌ మెరుగని ఆ జట్టు మాజీ విధ్వంసక ఓపెనర్‌ మాథ్యూ హెడేన్‌ అన్నాడు. త్వరలో జరిగే టీ20 సిరీస్‌లో శిఖర్ ధావన్‌ను పేసర్‌ పాట్‌ కమిన్స్‌ ఇబ్బంది పెడతాడని పేర్కొన్నాడు. మధ్య ఓవర్లలో మాత్రం యుజువేంద్ర చాహల్‌ హార్డ్‌ హిట్టర్‌ గ్లెన్‌ మ్యాక్స్‌వెల్‌ను అడ్డుకోగలడని అంచనా వేశాడు.
‘మార్కస్‌ స్టొయినిస్‌ ప్రపంచ స్థాయి ఆల్‌రౌండర్‌గా పరిణతి చెందుతున్నాడు. అతడు ఎక్కువ టెస్టు క్రికెట్‌ ఆడకపోవడం దురదృష్టకరం. అతడి ఆటలో నాణ్యత ఉంది. హార్దిక్‌ సైతం మంచి ఆటగాడు. స్టొయినిస్‌ అందిపుచ్చుకున్న విశాల దృక్పథం దేశానికి విజయాలు అందించేందుకు ఉపయోగపడుతోంది. హార్దిక్‌దీ అదే బాధ్యత. అయితే ప్రస్తుతానికి స్టొయినిసే మెరుగైన ఆటగాడు. ప్యాట్‌ కమిన్స్‌ టీ20 సిరీస్‌లో భారత టాప్‌ ఆర్డర్‌ను అడ్డుకుంటాడు. అతడు బేబీ సిట్టర్‌ (ఆధిపత్యం) అవుతాడు. మ్యాక్స్‌వెల్‌ను చాహల్‌ ఇబ్బంది పెడతాడు. ఉపఖండం పరిస్థితుల్లో మ్యాక్స్‌వెల్‌ అంతగా రాణించలేదు. ఐపీఎల్‌లోనూ విఫలమయ్యాడు’ అని హెడేన్‌ అన్నాడు.
Tags :